**2021 йилнинг ўтган даври мобайнида ёшлар бандлигини таъминлаш ва бўш вақтини мазмунли ташкил этиш юзасидан**  
**МАЪЛУМОТ**

***2021 йил май ҳолатига***

2020 йил 25 декабрда илк маротаба ўтказилган “**Ўзбекистон ёшлари форуми**”да, жорий йил 27 январдаги **видеоселектор йиғилиши** ҳамда “**Ёшларни қўллаб-қувватлаш ва аҳоли саломатлигини мустаҳкамлаш йили**” Давлат дастурида ёшларнинг бандлигини таъминлаш ва бўш вақтини мазмунли ташкил этиш юзасидан **150**дан ортиқ **устувор вазифа ва топшириқлар** белгилаб берилган.

Шунингдек, Ўзбекистон Республикаси Президенти раҳбарлигида жорий йил **13 апрель** куни бўлиб ўтган видеоселектор йиғилишида берилган топшириқлар асосида, 2021 йил **II чоракда ёшлар бандлигини таъминлаш ва бўш вақтини мазмунли ташкил этиш** мақсадида Қорақалпоғистон Республикаси ва вилоятлардаги барча **секторлар ва маҳаллалар кесимида режа** тасдиқланди.

Шунга кўра, дастлабки тўрт ойда **850 минг 260 нафар** ишсиз **ёшлар бандлиги**ни таъминлаш ҳамда ёшларнинг **бўш вақтини мазмунли ташкил этиш** **асосий мақсад** этиб белгиланди.

Ҳар бир туман (шаҳар)ларда **ёшлар баланси** “маҳаллабай” шакллантирилди ҳамда “**Ёшлар дастурлари**” ижроси тизимли йўлга қўйилди.

**1.** Жорий йилнинг ўтган даври мобайнида, Қорақалпоғистон Республикаси ва вилоятларда жами **357 минг 864 нафар ёшларнинг бандлиги таъминланди**. Шундан,

**- 99 минг 879 нафар** ёшлар доимий ва жамоат ишларига жойлаштирилди;

**- 61 минг 959 нафар** ёшларнинг тадбиркорлик фаолияти учун **1 трлн.** **433 млрд. 185 млн. сўм** кредитлар ажратилди;

**- 187 минг 881 нафар** ёшларга **52 минг 242 гектар** ер майдонлари ажратилди.

**- 9664 нафар** ёшларга субсидия ажратиш ва ташкилллаштирилган меҳнат миграцияси орқали бандлигига кўмаклашилди.

Бундан ташқари, Қорақалпоғистон Республикаси ва вилоятларда **84 минг 011** **нафар** ёшлар касб-ҳунар ва тадбиркорликка ўқитилди ҳамда **42 минг 787** **нафар** ёшлар **“1+1”** лойиҳаси асосида тадбиркор ва уста-ҳунармандларга бириктирилди.

Ёшларнинг бўш вақтини мазмунли ташкил этиш бўйича **маданият, санъат, спорт, ахборот технологиялари** ва **китобхонлик** бўйича алоҳида **календарь режалар** асосида тадбир ва лойиҳалар ўтказилиши “маҳаллабай” йўлга қўйилди.

**2.** **Ёшларнинг бўш вақтини мазмунли ташкил этиш** мақсадида **112 минг 473 та инвентарлар** *(****13 073 та*** *мусиқа ва санъат,* ***93 минг 072 та*** *спорт инвентар ва жиҳозлари,* ***6 328 та*** *компьютер жамланмалари)* ҳамда **625 минг 561 та** бадиий китоблар таълим муассасалари, кутубхона ва ўқув марказларига етказиб берилди.

Шунингдек, йил бошидан буён маданият ва санъат йўналишида **6 минг 701 та** тўгараклар орқали **124 минг 193 нафар**, спорт йўналишида **9 минг 559 та** тўгараклар орқали **211 минг 874 нафар**, **IT** йўналишида **5 минг 720 та** тўгараклар орқали **99 минг 257 нафар**, китобхонлик йўналишида **6 минг 34 та** тўгараклар орқали **155 минг 20 нафар** ёшлар қамраб олинди.

Қорақалпоғистон Республикаси ва вилоятларда беш муҳим ташаббус доирасида **70 минг 503 та** тадбир ва лойиҳалар ўтказилиб, **4 млн. 311 минг нафар** ёшлар қамраб олинди.

Шунингдек, **36 минг 87 та** тўгаракларга **873 минг 861 нафар** ёшлар жалб этилди.

Жумладан, маданият ва санъат йўналишида **8 651 та** тўгараклар орқали **215 минг 612 нафар**, спорт йўналишида **12 минг 282 та** тўгараклар орқали **303 минг 140 нафар**, IT йўналишида **8 005 та** тўгараклар орқали **166 минг 382 нафар**, китобхонлик йўналишида **7 149 та** тўгараклар орқали **189 минг 671 нафар** ёшлар қамраб олинди.

**3.** **“Ёшлар дафтари” жамғармаларида** жорий йил давомида **167 млрд. 539 млн. сўм** маблағлар шакллантирилди.

Бугунги кунга қадар, ушбу маблағлар ҳисобидан **34 минг 253 нафар** ёшлар қўллаб-қувватланиб, **42 млрд. 371 млн. сўм** маблағ ажратилди.

Республика бўйича **9 168 та** маҳаллаларда 18-30 ёшдаги **6 484 806 нафар** ёшларнинг **5 580 077** **нафари** *(86 %)* **билан бирма-бир мулоқотлар ўтказилди.**

Республиканинг барча туман ва шаҳарларида ўтказилган мулоқотлар натижасида **672 970 нафар** *(ижтимоий ҳимояга, иқтисодий ва психологик қўллаб-қувватлашга муҳтож, ишсиз)* ёшлар “Ёшлар дафтари”га киритилди.

“Ёшлар дафтари”га киритилган ёшларнинг муаммолари таҳлил қилинганда, **208 385 нафари** ишлаш, **89 907 нафари** тадбиркорлик фаолиятини бошлаш, **51 458 нафари** тадбиркорларга бириктириш, **52 458 нафари** касб-ҳунарга ўқиш, **133 516 нафари**га деҳқончилик учун ер майдонлари ажратиш, **112 807 нафари** ижтимоий, иқтисодий ва психологик ёрдамга мухтож, **20 568 нафари** “Устоз-шогирд” анъанаси доирасида уста-ҳунармандларга бириктириш истагини билдирган.

2021 йилнинг ўтган даври мобайнида, “Ёшлар дафтари”га киритилган **260 227** **нафар** ёшларнинг бандлиги таъминланди.

Жумладан, **55 817 нафар** ёшлар иш билан таъминланди, **23 208** **нафар** ёшлар тадбиркорлик фаолиятини бошлади, **26 520** **нафар** ёшлар касб-ҳунарга ўқитилди, **133 516** **нафар** ёшларГА деҳқончилик учун ер майдонлари ажратилди касб-ҳунарга ўқитилди, **22 385** **нафар** ёшлар тадбиркорларга, **5 215** **нафар** ёшлар уста-ҳунармандларга бириктирилди. **15 680 нафар** ёшларнинг ижтимоий, иқтисодий ва психологик муаммолари ҳал этилди.

**4.** **“Ёшлар дастурлари”** доирасида йил бошидан буён **24 та** “**Ёшлар саноат ва тадбиркорлик зоналари**” ташкил этилиб, **118 та** лойиҳалар йўлга қўйилиши натижасида **843 та** иш ўринлари яратилди.

Жорий йил давомида **3 601 та** стритворкаут ва **497 та** стритбол мандончалари барпо этилди.

Шунингдек, **63** **та** “**Рақамли технологиялар ўқув марказлари**” ташкил этилди.

Туман (шаҳар)ларда сектор раҳбарлари томонидан амалга оширилган ишлар **Республика штаби** томонидан кунлик мониторинг қилиб борилмоқда.